**Lietuvos Respublikos Seimo ir Pasaulio lietuvių bendruomenės komisija renkasi į posėdžius**

2014 m. birželio 17–20 dienomis Lietuvos Respublikos Seimo Konstitucijos salėje vyks Seimo ir Pasaulio lietuvių bendruomenės komisijos posėdžiai. Komisijos nariai – 10 Seimo ir 10 Pasaulio lietuvių bendruomenės atstovų – nagrinės ir diskutuos Lietuvoje ir užsienyje gyvenantiems Lietuvos piliečiams aktualiomis temomis: Lietuvos saugumo užtikrinimo, emigracijos ir sugrįžimo, žemės ūkio paskirties žemės įsigijimo, Lietuvos Respublikos pilietybės, alkoholio vartojimo, prekybos žmonėmis ir kt. klausimais. Komisijos paskirtis – skatinti Lietuvoje ir užsienio valstybėse gyvenančių lietuvių bendradarbiavimą, rūpintis abipuse pagalba ir parama, keistis mokslo, kultūros ir kita informacija, Seimui ir kitoms valstybės institucijoms teikti pasiūlymus, kurie padėtų stiprinti valstybingumą ir demokratinių tradicijų puoselėjimą.

Komisijos posėdžiai bus transliuojami tiesiogiai Seimo tinklalapyje <http://www3.lrs.lt/pls/inter/w2008_home.dabarseime>

*Komisijų biuro patarėja*

*Asta Šutinienė, tel. (8 5) 239 6823, el. p. asta.sutiniene@lrs.lt*